BP ยักษ์ใหญ่น้ำมันโลกขาดทุนครั้งแรกในรอบ 10 ปี CEO บอก 2020 เป็นปีที่สาหัสที่สุด ตั้งแต่ทำงานมา - FINNOMENA
BP ยักษ์ใหญ่น้ำมันโลกรายงานผลประกอบการตลอดปี 2020 พบว่า ขาดทุนรวมทั้งปี 5.7 พันล้านดอลลาร์ อาการหนักกว่าที่นักวิเคราะห์คาดการณ์
4 ก.พ. 2564

BP ยักษ์ใหญ่น้ำมันโลกรายงานผลประกอบการตลอดปี 2020 พบว่า ขาดทุนรวมทั้งปี 5.7 พันล้านดอลลาร์ อาการหนักกว่าที่นักวิเคราะห์คาดการณ์
ส่วนผลประกอบการไตรมาส 4/2020 ของ BP ก็ทำได้แย่กว่าที่คาดการณ์ไว้ โดยนักวิเคราะห์คาดว่าจะมีกำไร 285.5 ล้านดอลลาร์ แต่ในความเป็นจริง BP ทำกำไรได้เพียง 115 ล้านดอลลาร์เท่านั้น
ผลประกอบการของ BP ในปี 2020 ถือว่าแตกต่างอย่างมากจากปี 2019 ที่มีกำไรรวมทั้งปีกำไรถึง 1 หมื่นล้านดอลลาร์
ด้าน Bernard Looney ซีอีโอของ BP เผยปี 2020 เป็นปีที่แย่ที่สุดของบริษัทนับตั้งแต่ช่วงทศวรรษ 1940 เพราะราคาน้ำมันตกต่ำ ความต้องการเชื้อเพลิงลดต่ำลง 14% ส่วนธุรกิจการบินก็ถดถอยลงไปถึง 50%
ทั้งนี้วงการน้ำมันโลกสั่นคลอนอย่างมากในยุคโควิด ยักษ์ใหญ่อย่าง Exxon ก็สั่งปลดคนไปแล้ว รวมถึงมีข่าวที่เพิ่งเผยแพร่ไม่นานมานี้ว่า ตั้งแต่ช่วงเริ่มต้นของวิกฤตโควิด Exxon ก็เคยคุยกับ Chevron ว่าอาจควบรวมกิจการกันเพื่อความอยู่รอด
ที่มา : https://brandinside.asia/bp-loss-2020/
แท็ก:
แชร์บทความ: